Krasnokamskas
Krasnokamskas (rus. Краснокамск) – miestas Rusijos vakaruose, Permės krašte, 34 km į šiaurės vakarus nuo Permės, Kamos dešiniajame krante; rajono centras. Į miestą ateina Permės–Kirovo geležinkelio ruožo atšaka, praeina Permės–Iževsko plentas. Naftos perdirbimas, žaislų gamyba, plaušienos ir popieriaus, mašinų, chemijos, statybinių medžiagų, maisto (mėsos) pramonė. Veikia kraštotyros muziejus.